LATVIJAS REPUBLIKAS MINISTRU KABINETS

|  |  |
| --- | --- |
| 2017. gada \_\_\_. \_\_\_\_\_\_\_\_\_\_\_\_\_\_  Rīgā | Noteikumi Nr.\_\_\_\_\_\_\_\_\_  (prot. Nr.\_\_\_.\_\_\_) |

**Noteikumi par meklēšanu un glābšanu jūrā Koordinācijas centra (MRCC) atbildības rajonā jūras un aviācijas avārijas gadījumā**

Izdoti saskaņā ar Jūrlietu pārvaldes un jūras

drošības likuma [46.panta](https://m.likumi.lv/ta/id/68491-jurlietu-parvaldes-un-juras-drosibas-likums#p46) otro daļu

**I. Vispārīgie jautājumi**

1. Noteikumi nosaka:

1.1. kārtību, kādā notiek Krasta apsardzes un citu institūciju sadarbība;

1.2. Jūras meklēšanas un glābšanas koordinācijas centra (MRCC) (turpmāk – Koordinācijas centrs (MRCC)) un tā apakšcentru darbību;

1.3. Latvijas Republikas meklēšanas un glābšanas atbildības rajonu (1. pielikums).

2

2. Ar šiem noteikumiem tiek apstiprinātas:

2.1. Starptautiskās aviācijas un jūras meklēšanas un glābšanas rokasgrāmatas (IAMSAR) vadlīnijas;

[2.2](https://m.likumi.lv/doc.php?id=81805#piel2.2). 1944. gada 7. decembra Konvencijas par starptautisko civilo aviāciju [12.pielikumā](https://m.likumi.lv/doc.php?id=81805#piel12) noteiktā ieteicamā prakse.

3. Noteikumos lietotie termini:

3.1. Jūras meklēšanas un glābšanas koordinācijas centra atbildības rajons – Baltijas jūras un Rīgas jūras līča akvatorija no krasta līnijas uz jūras pusi Latvijas Republikas meklēšanas un glābšanas atbildības rajonā;

3.2. Koordinācijas centra (MRCC) operatīvās rīcības plāns ‒ detalizēts pasākumu kopums, lai nodrošinātu cilvēku meklēšanas un glābšanas darbus jūras un aviācijas avārijas gadījumos, Koordinācijas centra (MRCC) darbību un citu institūciju sadarbību Jūras meklēšanas un glābšanas koordinācijas centra atbildības rajonā;

3.3. Koordinācijas centra (MRCC) komiteja – atbildīgo valsts institūciju pārstāvju sanāksme, kuru var sasaukt lēmumu pieņemšanai un informācijas apmaiņai liela mēroga cilvēku meklēšanas un glābšanas operācijās un citos gadījumos.

~~3~~

4

4. Koordinācijas centrs (MRCC) sadarbībā ar šo noteikumu 17. punktā minētajām institūcijām vada un koordinē cilvēku meklēšanas un glābšanas operācijas Jūras meklēšanas un glābšanas koordinācijas centra (MRCC) atbildības rajonā (turpmāk — Koordinācijas centra (MRCC) atbildības rajons) saskaņā ar šiem noteikumiem un Koordinācijas centra (MRCC) operatīvās rīcības plānu „Par cilvēku meklēšanu un glābšanu MRCC atbildībās rajonā” (turpmāk – operatīvās rīcības plāns).

~~5~~

6

5. Operatīvās rīcības plāns atbilst Starptautiskajai konvencijai par meklēšanu un glābšanu uz jūras ar Starptautiskās jūrniecības organizācijas rezolūcijā MSC.70(69)) noteiktajiem grozījumiem [4.1](https://m.likumi.lv/doc.php?id=81805#p4.1).punktā un 1944. gada 7. decembra Konvencijas par starptautisko civilo aviāciju 12.pielikuma 4.2.punktam. Operatīvās rīcības plānā iekļauj šo noteikumu 2. pielikumā norādīto informāciju, kā arī citu informāciju, kas nepieciešama cilvēku meklēšanas un glābšanas operāciju veikšanai.

7

6. Koordinācijas centrs (MRCC) sadarbībā ar šo noteikumu 17[. punktā](https://m.likumi.lv/doc.php?id=81805#p22) minētajām institūcijām atbilstoši kompetencei nodrošina operatīvās rīcības plāna izstrādi un kontrolē tajā iekļauto datu pareizību.

8

7. Ja Latvijas Republikas atbildīgās valsts institūcijas uzskata, ka Latvijas Republikas gaisa telpā ielidojušam cilvēku meklēšanas un glābšanas operācijā iesaistītam gaisa kuģim ir nepieciešams veikt valsts robežas šķērsošanas, muitas, imigrācijas un citas kontroles procedūras, tās veic cilvēku meklēšanas un glābšanas operācijā iesaistītā gaisa kuģa nolaišanās vietā.

9

8. Izpildot Latvijas Republikas valsts robežas šķērsošanas, muitas, imigrācijas un citas kontroles procedūras, atbildīgās valsts institūcijas neveic pasākumus, kas aizkavē meklēšanas un glābšanas vienību vai atsevišķu tehnisko līdzekļu operatīvo darbu Latvijas Republikas meklēšanas un glābšanas atbildības rajonā.

9. Aizsardzības ministrija nodrošina finansējumu cilvēku meklēšanas un glābšanas operāciju veikšanai Koordinācijas centra (MRCC) atbildības rajonā.

11

**II. Jūras meklēšanas un glābšanas koordinācijas centrs (MRCC)**

10. Koordinācijas centra (MRCC) funkcijas veic Nacionālo bruņoto spēku Jūras spēku vienība — Krasta apsardzes dienests.

12

11. Koordinācijas centra (MRCC) un tā apakšcentru atbildīgā amatpersona iesaista cilvēku meklēšanas un glābšanas operācijā operatīvās rīcības plānā iekļautās institūcijas un to rīcībā esošos norādītos tehniskos līdzekļus.

13

12. Lēmumu par cilvēku meklēšanas un glābšanas operācijas izbeigšanu Koordinācijas centra (MRCC) atbildības rajonā pieņem Koordinācijas centra (MRCC) atbildīgā amatpersona.

14

13. Ja avārija notikusi Koordinācijas centra (MRCC) atbildības rajonā, Koordinācijas centram (MRCC) ir tiesības:

13.1. iesaistīt cilvēku meklēšanas un glābšanas operācijā Latvijas Republikas meklēšanas un glābšanas dežurējošos gaisa kuģus (turpmāk — SAR gaisa kuģi), par to nekavējoties informējot Aviācijas meklēšanas un glābšanas koordinācijas centru (turpmāk – ARCC). SAR gaisa kuģa un apkalpes gatavība lidojumam ir līdz četrdesmit minūtēm darbalaikā un līdz stundai un trīsdesmit minūtēm pārējā laikā no brīža, kad Koordinācijas centrs (MRCC) pirmo reizi sazinājies ar tiem;

13.2. iesaistīt cilvēku meklēšanas un glābšanas operācijā ārvalstu meklēšanas un glābšanas vienības, Latvijas Republikas vai ārvalstu kuģus un gaisa kuģus, kuri var sniegt neatliekamu palīdzību cilvēku meklēšanas un glābšanas operācijā. Par gaisa kuģu iesaistīšanu Koordinācijas centrs (MRCC) nekavējoties informē ARCC;

13.3. atļaut ārvalstu kuģiem un karakuģiem ienākt un uzturēties Latvijas Republikas teritoriālajā jūrā, bet gaisa kuģiem un militārajam gaisa kuģiem ielidot Latvijas Republikas gaisa telpā virs teritoriālas jūras, lai piedalītos cilvēku meklēšanas un glābšanas operācijā. Par šādas atļaujas piešķiršanu Koordinācijas centrs (MRCC) nekavējoties informē Aizsardzības ministrijas, Ārlietu ministrijas un Valsts robežsardzes amatpersonas, kuras ir noteiktas Koordinācijas centra (MRCC) operatīvās rīcības plānā.

15

14. Krasta apsardzes dienests publicē laikrakstā „Latvijas Vēstnesis” un Koordinācijas centra (MRCC) mājaslapā ([www.mrcc.lv](http://www.mrcc.lv)) ziņas par tā rīcībā esošajiem operatīvajiem sakaru līdzekļiem, kā arī:

14.1. adresi;

14.2. tālruņa numuru;

14.3. faksa numuru;

14.4. e-pasta adresi;

14.5. mobilo satelītsakaru INMARSAT-C teleksa numuru;

14.6. radiosakaru izsaukuma signālus, diapazonus, frekvences un kanālus.

16

15. Jebkurai personai, kuras rīcībā ir ziņas par avāriju Koordinācijas centra (MRCC) atbildības rajonā, ir pienākums ziņot par to Koordinācijas centram (MRCC) pa tālruni 115, policijai pa tālruni 110 vai zvanīt uz vienoto ārkārtējo situāciju tālruni 112.

17

1. 21

**III. Jūras meklēšanas un glābšanas koordinācijas centra (MRCC) un citu institūciju sadarbība**

16. Gaisa telpas izmantošanas kārtību Latvijas Republikas meklēšanas un glābšanas atbildības rajonā cilvēku meklēšanas un glābšanas operācijas laikā nosaka ARCC atbilstoši faktiskajiem apstākļiem un šiem noteikumiem.

17. Cilvēku meklēšanas un glābšanas operācijas laikā Koordinācijas centrs (MRCC) atbilstoši kompetencei sadarbojas ar:

17.1. Nacionālo bruņoto spēku vienībām;

17.2. Valsts ugunsdzēsības un glābšanas dienestu;

17.3. Valsts policiju, pašvaldības policiju un ostas policiju;

17.4. Valsts robežsardzi (tajā skaitā ARCC);

17.5. valsts aģentūru „Civilās aviācijas aģentūra”;

17.5. valsts akciju sabiedrību „Latvijas Jūras administrāciju”;

17.6. Galveno muitas pārvaldi;

17.7. ostu dienestiem;

17.8. aviosabiedrībām;

17.9. Neatliekamās medicīniskās palīdzības dienestu;

17.10. citām Latvijas Republikas un ārvalstu institūcijām.

18. 23

Operatīvās rīcības plānā norādītajām institūcijām, ar kurām operatīvās rīcības plāns ir saskaņots, ir pienākums saskaņā ar Koordinācijas centra (MRCC) amatpersonas rīkojumu nekavējoties iesaistīties cilvēku meklēšanas un glābšanas operācijā un sniegt palīdzību avārijā nonākušiem cilvēkiem.

19.24

Juridiskās un fiziskās personas, kuras tiek iesaistītas cilvēku meklēšanas un glābšanas operācijā, darbojas Koordinācijas centra (MRCC) amatpersonu vadībā.

20.Liela mēroga glābšanas operācijas gadījumā, kuras veikšanai nepieciešams piesaistīt papildus resursus, kas nav Koordinācijas centra (MRCC) rīcībā, var sasaukt Koordinācijas centra (MRCC) komiteju, kas darbojas saskaņā ar Satiksmes ministrijas valsts sekretāra apstiprinātu Koordinācijas centra (MRCC) nolikumu. Koordinācijas centra (MRCC) nolikums ir operatīvās rīcības plāna neatņemama sastāvdaļa.

21. Koordinācijas centra (MRCC) komitejas darbu vada Nacionālo bruņoto spēku komandiera norīkota amatpersona. Koordinācijas centra (MRCC) komitejas sastāvā ir šo noteikumu 17. punktā minēto institūciju pārstāvji.

**IV. Jūras un aviācijas meklēšanas un glābšanas dienestu sanāksmes**

22.Koordinācijas centra (MRCC) un ARCC darbības saskaņošanai rīko sanāksmes, kurās piedalās Koordinācijas centra (MRCC), ARCC un citu institūciju pārstāvji.

23.Sanāksmi vada Satiksmes ministrijas valsts sekretārs, kurš nosaka sanāksmes darba kartību. Uz sanāksmi uzaicina pārstāvjus no:

23.1. Satiksmes ministrijas;

23.2. Aizsardzības ministrijas;

23.3. Ārlietu ministrijas;

23.4. Iekšlietu ministrijas;

23.5. Veselības ministrijas;

23.6. valsts aģentūras “Civilās aviācijas aģentūra”;

23.7. Neatliekamās medicīniskās palīdzības dienesta;

23.8. ostu pārvaldēm;

23.9. valsts akciju sabiedrības “Latvijas Jūras administrācijas”.

24. Šo noteikumu 23. punktā minēto pārstāvju atteikums ierasties vai neierašanās uz sanāksmi neietekmē sanāksmes darbību. Uz sanāksmi var uzaicināt pārstāvjus no valsts un pašvaldību institūcijām, kas nav minētas šo noteikumu 23. punktā, kā arī privātpersonas.

28

29

25. Sanāksmi pēc nepieciešamības sasauc Koordinācijas centrs (MRCC), ARCC vai kāda no šo noteikumu 23.punktā minētajām institūcijām.

26. Sanāksmes dalībnieku kompetence:

26.1. vienošanās par Ministru kabinetā iesniedzamajiem priekšlikumiem par finansēšanas avotiem zaudējumu segšanai, kas radušies cilvēku meklēšanas un glābšanas operācijas laikā;

26.2. lēmumu pieņemšana, atzinumu un priekšlikumu sagatavošana par jautājumiem, kurus nevar izlemt atsevišķi Koordinācijas centra (MRCC), ARCC vai cita meklēšanas un glābšanas operācijā iesaistīta institūcija;

26.3. jautājumu risināšana atbilstoši starptautisko organizāciju un starptautisko nolīgumu prasībām un ieteikumiem, kas saistīti ar aviācijas un jūras meklēšanas un glābšanas dienestu attīstību un organizāciju, un attiecīgu priekšlikumu iesniegšana.

**31**

**V. Noslēguma jautājumi**

27. Šo noteikumu 14. punktā noteiktās ziņas publicē 10 darbdienu laikā no šo noteikumu spēkā stāšanās dienas un turpmāk piecu darbdienu laikā no dienas, kad ir radušās izmaiņas jau publicētajos datos.

2832

33

. Atzīt par spēku zaudējušiem Ministru kabineta 2003. gada 2. decembra noteikumus Nr.674 “[Noteikumi par cilvēku meklēšanu un glābšanu aviācijas un jūras avārijas gadījumā](https://m.likumi.lv/ta/id/1411-noteikumi-par-meklesanu-un-glabsanu-aviacijas-un-juras-avarijas-gadijumos)” (Latvijas Vēstnesis, 2003, 172 (2937) nr.).

Ministru prezidents M. Kučinskis

Aizsardzības ministrs R. Bergmanis